system
Răspunde în limba română, în stilul Wikipedia, cat mai corect gramatical.
user
Poți să-mi dai detalii despre Vladimir Colin?
assistant
Vladimir Colin (pe numele real Jean Colin; ) a fost un scriitor român de literatură  științifico-fantastică, fantastică, literatură pentru copii și basme. Era evreu de origine.

Biografie 
Fiul lui Lazăr Colin, funcționar, și al Ellei (născută Rabinsohn, soră a Anei Pauker) a crescut într-o familie de evrei emancipați. Dinspre partea tatălui a fost nepotul lui Liviu Cohn-Colin, avocat angajat în Ministerul comerțului. A studiat la Liceul Cantemir Vodă unde a absolvit în 1944 și apoi, la Facultatea de Litere, pe care însă, a abandonat-o după un an. deoarece timpul îi era acaparat de activitatea politică de activist al Comitetului Central al UTC. Ulterior a fost redactor la mai multe reviste, Revista literară, Flacăra si secretar general de redacție la Viața românească.

În 1992, la București, scriitorul Leonard Oprea creează Fundația Culturală Română Vladimir Colin, onorând cu Premiul Internațional Vladimir Colin VIP americani-români și români, cum sunt: Vladimir Tismăneanu, Andrei Codrescu, Nicolae Manolescu, Șerban Foarță, Bogdan Ficeac, Radu Pavel Gheo.

S-a căsătorit în anul 1943 cu poeta Nina Cassian, de care a divorțat după doi ani, apoi cu graficiana Marcela Cordescu, care i-a ilustrat câteva din cărțile pentru copii (Basmele omului și Legendele țării lui Vam). În anul 1944 a publicat primul său poem intitulat Manifesto, semnat Ștefan Colin. În 1945 a publicat Poemul lui Octombrie, o traducere din limba rusă a poemelor lui Vladimir Maiakovski.

Operă literară 

A debutat cu un volum de Basme, în 1953, care a obținut Premiul de Stat. Au urmat apoi volumele de literatură fantastică Legendele țării lui Vam (1961) și de literatură științifico-fantastică A zecea lume, Pentagrama, 1967, Un pește invizibil și douăzeci de povestiri fantastice, 1970, Imposibila oază, 1984. A excelat în genul science fantasy și a obținut trei premii Eurocon, o performanță de neegalat pentru un autor din România. Printre operele din acest gen se numără și volumele de povestiri Viitorul al doilea, Dinții lui Cronos sau mini-romanul Babel.

A scris romane fantastice, romane științifico-fantastice (așa cum ar fi A zecea lume și Babel), basme, volume de povestiri științifico-fantastice și o carte de fantezie istorică, Legendele țării lui Vam.  Aceasta a devenit cartea sa cea mai cunoscută, fiind editată și tipărită în Spania și Franța în volume de benzi desenate avându-l ca desenator pe artistul croat Igor Kordej (Igor Kordey în publicațiile americane și franceze). Editura Nemira i-a republicat cărțile într-o serie de autor Vladimir Colin, aducându-i un omagiu postum. A scris foarte multe basme moderne sau literatură de popularizare pentru copii.

Premii literare 

 Premiul Asociației scriitorilor pentru vol. Capcanele timpului în 1972, Dinții lui Cronos, 1975
 Trei premii Eurocon conferite la reuniunile Societății Europene de Science Fiction, S.E.S.F.,
 Medalia de aur la Poznan, Polonia,
 Premiul Europa pentru cel mai bun roman acordat vol. Babel, 1978
 Marele premiu la San Marino pentru Opera Omnia, etc.

Opere  publicate  
 27 de poeme, 1947, poezie 
 Cormoranul pleacă pe mare, 1951, povestiri
 În spatele frontului, 1951, însemnări de război
 Pânzele vremii, 1951, nuvele
 Basme, 1953
 Nemaipomenita luptă dintre Papură-Împărat și Pintilie, 1953, basme
 Toroiman, 1953, basme
 Poveștile celor trei mincinoși, 1956, basme
 Zece povești pitice, 1957, basme
 Basmele Omului, 1958, basme
 Întoarcerea pescărușului, 1959, roman
 Legendele țării lui Vam. O mitologie a omului, 1961, SF
 Povestea scrisului, 1966 
 A zecea lume, 1964, SF
 Viitorul al doilea, 1966, SF
 Pentagrama, 1967, roman mitologic
 Dincolo de zidul de neon, 1968, roman
 Un pește invizibil și douăzeci de povestiri fantastice, 1970
 Mustățile fără pereche, 1970
 Povești de buzunar, 1970
 Capcanele timpului, 1972, SF
 Divertisment pentru vrăjitoare, 1972, sword and sorcery
 Grifonul lui Ulise, 1976, roman 
 Dinții lui Cronos, 1975
 Ultimul avatar al lui Tristan, 1975, nuvelă SF
 Grifonul lui Ulise, 1976
 Babel, 1978
 Timp cu călăreț și corb, 1979/1985, roman 
 Imposibila oază, povestiri fantastice, 1984
 Xele, motanul din stele, 1984

Antologii 
A alcătuit o antologie a literaturii de anticipație franceze, Un pic de neant. O antologie a anticipației franceze contemporane, 1970. Altă antologie: Les meilleures histoires de science-fiction roumaine (1975, Editura Marabout).

În alte limbi 
 Az üvegszarvas („Basmele omului”), traducere în limba maghiară de György Méhes, Ifjúsági Könyvkiadó, București, 1964.

Note

Legături externe
Vladimir Colin  la isfdb.org
Vladimir Colin la fantlab.ru

Vezi și
Listă de scriitori de literatură fantastică 
Lista scriitorilor români de literatură științifico-fantastică
Listă de scriitori români
Premiile Vladimir Colin

Nașteri în 1921
Nașteri pe 1 mai
Decese în 1991
Decese pe 6 decembrie
Antologiști români
Bucureșteni
Evrei români
Literatură pentru copii
Scriitori de literatură pentru tineret
Scriitori evrei de literatură științifico-fantastică
Scriitori români de literatură științifico-fantastică
Scriitori români de literatură pentru copii
Români cunoscuți sub pseudonimele folosite
Scriitori cunoscuți sub pseudonimele folosite
Scriitori români de literatură fantastică
Scriitori evrei de literatură fantastică
 *